প্রখ্যাত কিশোর সাহিত্যিক অজিত দত্ত তার ছন্দে শুধু কান রাখো' কবিতায় জীবন ও প্রকৃতির সব কিছুর মধ্যেই যে তিনি ছন্দ খুঁজে পেয়েছেন তা অতি সহজ ও সুন্দর ভাবে বিশ্লেষণ করেছেন। যেমন ঝড়-বৃষ্টিতে, জ্যোৎস্না রাতে, দুপুর বেলার পাখি ডাকে, নিঝুম রাতের শিশির ডাকেও তিনি ছন্দ খুঁজেপেয়েছেন। নদীর কলকল ধ্বনিতে, মোটরগাড়ি ও রেল গাড়ির চাকার শব্দ, নৌকা জাহাজের ভেসে চলার তালে তালে, ঘড়ির কাটার অবিরাম ঘুরে চলা এবং দিন ও রাত্রির আসা-যাওয়ার মধ্যেও নিজস্ব একরকমের ছন্দ তিনি খুঁজে পেয়েছেন। কবি কবিতার শুরুতেই আমাদের বিশেষ ভাবে জানিয়ে দিয়েছেন যে, মন্দ কথায় মন না দিয়ে, দ্বন্দ্ব ভুলে মন সংযোগ স্থাপন করলেই সঠিক ছন্দ অনুধাবন করা যায়।